open-index/open-wikipedia-markdown huggingface dataset:
Rita Hayworth

**Rita Hayworth** (sünninimega **Margarita Carmen Cansino**; 17. oktoober 1918 New York – 14. mai 1987 New York) oli Ameerika filminäitleja. 

Ameerika Filmiinstituudi koostatud edetabelis aastal 1999 "100 suurimat naisnäitlejat" pälvis ta 19. koha.

## Isiklikku
Hayworth oli abielus viis korda:

* Edward C. Judson (1937–1942)
* Orson Welles (1943–1948)
* Aly Khan (1949–1953) 
* Dick Haymes (1953–1955)
* James Hill (1958–1961)

## Filmograafia

* *Cruz Diablo* (1934)
* *Dante's Inferno* (1935)
* *Under the Pampas Moon* (1935)
* *Charlie Chan in Egypt* (1935)
* *Paddy O'Day* (1935)
* *Human Cargo* (1936)
* *Meet Nero Wolfe* (1936)
* *Rebellion* (1936)
* *Old Louisiana* (1937)
* *Hit the Saddle* (1937)
* *Trouble in Texas* (1937)
* *Criminals of the Air* (1937)
* *Girls Can Play* (1937)
* *The Game That Kills* (1937)
* *Paid to Dance* (1937)
* *The Shadow* (1937)
* *Who Killed Gail Preston?* (1938)
* *Special Inspector* (1938)
* *There's Always a Woman* (1938)
* *Convicted* (1938)
* *Juvenile Court* (1938)
* *The Renegade Ranger* (1938)
* *Homicide Bureau* (1939)
* *The Lone Wolf Spy Hunt* (1939)
* *Only Angels Have Wings* (1939)
* *Music in My Heart* (1940)
* *Blondie on a Budget* (1940)
* *Susan and God* (1940)
* *The Lady in Question* (1940)
* *Angels Over Broadway* (1940)
* *The Strawberry Blonde* (1941)
* *Affectionately Yours* (1941)
* *Blood and Sand* (1941)
* *You'll Never Get Rich* (1941)
* *Tales of Manhattan* (1942)
* *My Gal Sal* (1942)
* *You Were Never Lovelier* (1942)
* *Cover Girl* (1944)
* *Tonight and Every Night* (1945)
* *Gilda* (1946)
* *Down to Earth* (1947)
* *The Lady from Shanghai* (1947)
* *The Loves of Carmen* (1948)
* *Affair in Trinidad* (1952)
* *Salome* (1953)
* *Miss Sadie Thompson* (1953)
* *Fire Down Below* (1957)
* *Pal Joey* (1957)
* *Separate Tables* (1958)
* *They Came to Cordura* (1959)
* *The Story on Page One* (1959)
* *The Happy Thieves* (1962)
* *Circus World* (1964)
* *The Money Trap* (1965)
* *The Poppy Is Also a Flower* (1966)
* *L'Avventuriero* (1967)
* *I Bastardi* (1968)
* *Road to Salina* (1970)
* *The Naked Zoo* (1971)
* *The Wrath of God* (1972)

## Kirjandus
* John Kobal: *Rita Hayworth: The Time, The Place and the Woman*. W.W. Norton, New York 1977, ISBN 0-393-07526-5
* Joe Morella, Edward Z. Epstein: *Rita. The Life of Rita Hayworth*. Allen, London 1983, ISBN 0-385-29265-1
* Gerald Peary: *Rita Hayworth: A Pyramid Illustrated History of the Movies*. Harcourt, 1976, ISBN 0-515-04116-5
* Gene Ringgold: *The Films of Rita Hayworth*. Citadel Press, Secaucus, NJ 1974, ISBN 0-8065-0439-0
* Caren Roberts-Frenzel: *Rita Hayworth: A Photographic Retrospective*. Abrams, New York 2001, ISBN 0-8109-1434-4
* James Hill: *Rita Hayworth: A Memoir*. Robson, 1983, ISBN 0-671-43273-7
* Adrienne L. MacLean: *Being Rita Hayworth. Labor, Identity and Hollwood Stardom*. Rutgers University Press, New Brunswick 2004, ISBN 0-8135-3389-9
* Neil Grant: *Rita Hayworth in Her Own Words*. Hamlyn, London 1992, ISBN 0-600-57459-8

## Välislingid

* 
* Website 
* Website
Kevin-Prince Boateng

**Kevin-Prince Boateng** (sündinud 6. märtsil 1987 Weddingis Lääne-Berliinis) on Saksamaal sündinud Ghana jalgpallur, kes mängib poolkaitsjana Itaalia kõrgliiga klubis Fiorentina.

Ka tema vend Jerome Boateng on jalgpallur.

## Koondisekarjäär
Kuigi Boateng kuulus Saksamaa noortekoondistesse, otsustas ta hakata hiljem Ghanat esindama; Ghana jalgpallikoondis oli temast huvitatud ammu enne 2016. aasta maailmameistrivõistlusi.

2010. aasta mais sai Boateng Ghana passi. Debüüdi Ghana rahvuskoondises tegi Boateng 2010. aasta juunis sõprusmängus Läti vastu.

## Saavutused
;AC Milan
*Itaalia meister (1): 2010–2011
*Supercoppa Italiana (1): 2011

;Eintracht Frankfurt
*DFB-Pokal: 2017–18

;Barcelona
*La Liga: 2018–19

## Viited

## Välislingid
Oskar Pollisinski

**Oskar Pollisinski** VR II/3 (27. august 1896 Narva – 4. aprill 1942 Norillagi vangilaager, Venemaa) oli Eesti sõjaväelane (major).

Oskar Pollisinski osales Vabadussõjas, teenis 8. üksikus jalaväepataljonis, 2. Diviisi staabis ja Sõjavägede Staabis. 

Ta arreteeriti NKVD poolt 15. juunil 1941 Tartus.

## Välislingid
*Ohvitseride andmekogu
2010. aasta Kuldgloobuse auhinnad

**2010. aasta Kuldgloobuse auhinnad** olid 67. Kuldgloobuse auhinnad, mis jagati välja 17. jaanuaril 2010. aastal.

Cecil B. DeMille'i nimelise elutööauhinna sai Martin Scorsese.
## Võitjad
### Filmiauhinnad
*Parim draamafilm: "Avatar" 
*Parim draamafilmi meesnäitleja: Jeff Bridges – "Crazy Heart" 
*Parim draamafilmi naisnäitleja: Sandra Bullock – "The Blind Side" 
*Parim muusika- või komöödiafilm: "Pohmakas" (*The Hangover*)
*Parim muusika- või komöödiafilmi meesnäitleja: Robert Downey juunior – "Sherlock Holmes"
*Parim muusika- või komöödiafilmi naisnäitleja: Meryl Streep – "Julie & Julia" 
*Parim meeskõrvalosatäitja: Christoph Waltz – "Vääritud tõprad" (*Inglourious Basterds*)
*Parim naiskõrvalosatäitja: Mo'Nique – ""
*Parim lavastaja: James Cameron – "Avatar"  
*Parim stsenaarium: Jason Reitman ja Sheldon Turner – "Õhus" (*Up in the Air*)
*Parim muusika: Michael Giacchino – "Up"
*Parim laul: "*The Weary Kind*" filmist "Crazy Heart"
*Parim võõrkeelne film: "Valge pael" (*Das weiße Band – Eine deutsche Kindergeschichte*) , Saksamaa
*Parim joonisfilm: "Up"

### Teleauhinnad
*Parim draamasari "Pöörased" (*Mad Men*)
*Parim draamasarja meesnäitleja: Michael C. Hall – "Dexter"
*Parim draamasarja naisnäitleja: Julianna Margulies – "Hea naine"  (*The Good Wife*)
*Parim muusika- või komöödiasari: "Glee"  
*Parim muusika- või komöödiasarja meesnäitleja: Alec Baldwin – "30 Rock" 
*Parim muusika- või komöödiasarja naisnäitleja: Toni Collette – "United States of Tara" 
*Parim lühisari või telefilm: "Grey Gardens" 
*Parim lühisarja või telefilmi meesnäitleja: Kevin Bacon – "Taking Chance" 
*Parim lühisarja või telefilmi naisnäitleja: Drew Barrymore – "Grey Gardens" 
*Parim telefilmi, tele- või lühisarja meeskõrvalosatäitja: John Lithgow – "Dexter"
*Parim telefilmi, tele- või lühisarja naiskõrvalosatäitja: Chloë Sevigny – "Big Love"
Aleksandr Grin (jõelaev)

**Aleksandr Grin** (vene keeles Александр Грин, end *Aleksandr Blok*) on kolmetekiline Sergei Jessenin-klassi (projekt Q-065/PV08) Venemaa jõereisilaev, mis on ehitatud Österreichische Schiffswerften AG laevatehases Korneuburgis 1984. aastal. Laev sai esimene nime vene luuletaja Aleksandr Bloki auks.

Aastail 1973–1983 tellis NSVLi valitsus nafta müügist teenitud dollarite eest ennenägematu mugavusastmega jõereisilaevu kapitalistlikult välismaalt. Kiil pandi Austrias Korneuburgis Österreichische Schiffswerften AG (ÖSWAG) laevatehases ja laev lasti vette  1984. aastal. Pärast laevana kasutamist seisis Aleksandr Blok alates 1987. aastast luksusliku neljatärnihotellina SovInZentri näituse kõrval.

18. augustil 2011 kell 11:45 Moskva aja järgi lahkus laev pärast 24-aastast seismist kai ääres Himki veehoidla suunas Kimrõni ning sealt edasi Rõbinskisse. 2012. aastal pärast moderniseerimist projekti PV08 järgi Nobeli laevatehases Rõbinskis sõidab see neljatärnilaev Moskvast Peterburi ja tagasi Moskvasse. Viie aasta jooksul kasutab laeva Scenic Tours Austraaliast. Venemaa kodanikele on lubatud kasutada luksuslaeva ainult hooaja lõpul.

## Viited

## Välislingid
* Laev Riverfleet.ru kodulehel (vene keeles)
2011. aasta Kuldgloobuse auhinnad

**2011. aasta Kuldgloobuse auhinnad** olid 68. Kuldgloobuse auhinnad, mis jagati välja 16. jaanuaril 2011. aastal.

Cecil B. DeMille'i nimeline elutööauhind anti Robert De Nirole.
## Võitjad
### Filmiauhinnad
*Parim draamafilm: "Sotsiaalvõrgustik" (*The Social Network*)
*Parim draamafilmi naisnäitleja: Natalie Portman – "Must luik" (*Black Swan*)
*Parim draamafilmi meesnäitleja: Colin Firth – "Kuninga kõne" (*The King’s Speech*)
*Parim muusika- või komöödiafilm: "The Kids Are All Right" 
*Parim muusika- või komöödiafilmi naisnäitleja: Annette Bening – "The Kids Are All Right" 
*Parim muusika- või komöödiafilmi meesnäitleja: Paul Giamatti – "Barney's Version"
*Parim naiskõrvalosatäitja: Melissa Leo – "Võitleja" (*The Fighter*)
*Parim meeskõrvalosatäitja: Christian Bale – "Võitleja"
*Parim joonisfilm: "Lelulugu 3" (*Toy Story 3*)
*Parim võõrkeelne film: "Taevariik" (*Hævnen*) , Taani
*Parim lavastaja: David Fincher – "Sotsiaalvõrgustik"  
*Parim stsenaarium: Aaron Sorkin – "Sotsiaalvõrgustik"
*Parim muusika: Trent Reznor ja Atticus Ross – "Sotsiaalvõrgustik"
*Parim laul: "You Haven't Seen the Last of Me" filmist "Varietee" (*Burlesque*)

### Teleauhinnad
*Parim draamasari "Boardwalk Empire"
*Parim draamasarja naisnäitleja: Katey Sagal – "Sons of Anarchy" 
*Parim draamasarja meesnäitleja: Steve Buscemi – "Boardwalk Empire"
*Parim muusika- või komöödiasari: "Glee"  
*Parim muusika- või komöödiasarja naisnäitleja: Laura Linney – "The Big C" 
*Parim muusika- või komöödiasarja meesnäitleja: Jim Parsons – "Suure paugu teooria" (*The Big Bang Theory*)
*Parim lühisari või telefilm: "Carlos" 
*Parim lühisarja või telefilmi naisnäitleja: Claire Danes – "Temple Grandin" 
*Parim lühisarja või telefilmi meesnäitleja: Al Pacino – "You Don't Know Jack" 
*Parim telefilmi, tele- või lühisarja naiskõrvalosatäitja: Jane Lynch – "Glee"
*Parim telefilmi, tele- või lühisarja meeskõrvalosatäitja: Chris Colfer – "Glee"
Twm

**twm** on arvutustehnikas standardne X-i aknahaldur X Window Systemi graafilisele alussüsteemile alates X11R4 versioonist. Twm on taasülenev aknahaldur, mis võimaldab esitada tiitliribad, aknakujud ja ikoonihalduse, ning mis on laialdaselt seadistatav.

twm-i algupärane nimi oli **Tom's Window Manager** (i.k. *Tomi aknahaldur*), mis pärines aknahalduri autori Tom LaStrange'i nimest. Kui arendajaid tekkis juurde, sai programm nimeks **Tab Window Manager** (*Vaheaknahaldur*) – funktsiooni järgi, mis võimaldab akendele anda vahekaartidega sarnaneva välimuse. Aknahalduri uusim nimi on **Timeless Windows Manager** ehk *Ajatu aknahaldur*.

Omas ajas oli twm läbimurdeline saavutus, kuid on suuresti asendatud teiste aknahaldurite poolt. twm avaldas tugevat mõju X-i aknahaldurite arendusele. Mitmed teised, nagu näiteks vtwm, tvtwm, CTWM, FVWM ja nende derivaadid olid ehitatud twm lähtekoodi baasil, sellal kui paljud teised kasutasid twm poolt alustatud kontsepte.

Väike, kuid pühendunud vähemus kasutajaid eelistab twm-i selle lihtsuse, seadistatavuse ja väiksuse tõttu – osaliselt seepärast, et see oli kirjutatud C-s otse vastu Xlib teeki selle asemel, et põhineda juhtelementide tööriistapaketil.

## Viited
Liivi raamatukogu

**Liivi raamatukogu** on raamatukogu Läänemaal Lääne-Nigula vallas Liivi külas.

Raamatukogu juhataja on Helme Vendel.

## Ajalugu

Esimesed kirjalikud teated raamatukogu asutamise kohta on aastast 1919, kui Jõgisoo Haridusselts korraldas esimese seltsipeo, kus laulis segakoor ja esitati näidendeid. Peo sissetulek anti raamatukogu asutamiseks. Haridusministeeriumi rahalisel toetusel soetati 1923. aastal raamatukogule raamatuid. Lugejaid oli 39, laenutusi 176. Liivi parun von Ungern-Sternberg kinkis seltsile raamatukapi. 1925. aastal muudeti kogu vastavalt seadusele avalikuks raamatukoguks. Köidete arv kasvas 346-ni. Koos käidi Liivi koolis Ense külas. 1929. aastal asutati haruraamatukogu Ubasalu külla.

Paremate ruumide saamiseks koliti mitu korda. Vahetusid ka töötajad.

2001. aastal kolis raamatukogu taas Liivi koolimajja. 2003. aastast on raamatukogus interneti püsiühendus. Raamatukogus asub AIP-i tuba 4 arvutiga, printer, paljundusmasin ja ID-kaardi luger. Toimib WIFi leviala.

2005. aastal avati ajalootuba, kus on ajaloolised materjalid Liivi piirkonna külade ja hariduselu kohta. 2007. aastal liituti programmiga URRAM ja 2008. aastast mindi üle elektroonilisele laenutusele.

Tänapäeva raamatukogud on läbi teinud arvutiseerimise ja internetiseerimise, kuid head traditsioonid – raamatud avariiulis, ajalehed, ajakirjad lugemislaual, kohtumised huvitavate inimestega jms jätkuvad.

## Välislingid
*Raamatukogu koduleht
Barclay hotell

**Barclay hotell** on hotell Tartus, mis asub Ülikooli tänaval Barclay platsi ääres.

Hotell avati 1996. aasta veebruaris. Nime sai see Vene väejuhi Barclay de Tolly monumendi ja platsi järgi.

Samas majas on asunud 2. diviisi staap.

## Pildid

Pilt:Dzhohhar Dudajevi mälestustahvel Barclay hotelli seinal Tartus, 28. oktoober 2011.jpg|Džohhar Dudajevi mälestustahvel Barclay hotelli seinal


## Välislingid
*Hotelli koduleht
Martin Puhvel

**Martin Puhvel** (sündinud 9. detsembril 1933 Tallinn – 7. detsember 2016) oli eesti kirjandusteadlane.

Siirdus 1944. aastal koos vanematega Soome, samal aastal Rootsi ja 1949. aastal Kanadasse.

Õppis McGilli ülikoolis Montréalis 1949–1954 ja Harvardi ülikoolis Bostonis 1954–1958. Martin Puhvel oli korporatsiooni Fraternitas Estica auvilistlane.

Oli õppejõud McGilli ülikoolis vana ja keskaegse inglise keele ja kirjanduse alal 1957–1996. Korraline professor 1980. Emeriitprofessor aastast 1998.

## Teadustöö
Avaldanud 52 teadustööd, nende hulgas raamatud "'Beowulf and Celtic Tradition", "The Crossroads in Folklore and Myth", "Cause and Effect in Beowulf" ja "Beowulf: A Verse Translation and Introduction". 

Esinenud teadusloengutega Kanadas, Ameerika Ühendriikides, Inglismaal ja Itaalias. Mitme teadusorganisatsiooni liige.

## Ühiskondlik ja rahvuspoliitiline tegevus Kanadas

* Montreali Eesti Seltsi esimees 1962–1963
* Rahvusliku Välisvõitluse Nõukogu liige 1963–1975 ja selle järeltulija Eestlaste Kesknõukogu Kanadas (EKN) liige 1975–1993
* Montréali maailmanäituse Expo '67 Eesti päeva korraldava komitee esimees

Puhvel on esinenud Kanada Parlamendi komisjonide istungitel okupeeritud Eesti olukorra selgitajana ning avaldanud Nõukogude okupatsiooni ajastul Kanada ajakirjanduses palju Eestit ja eestlasi käsitlevaid kirjutisi. Esinenud korduvalt neil teemadel raadios ja televisioonis.

Tema vend on Jaan Puhvel.

## Teosed eesti keeles
* "Põlistelt põldudelt: Põhja- ja Loode-Euroopa rahvaste folkloorist ja vanemast kirjandusest". Ingliskeelsed kirjutised tõlkinud Triinu Pakk, Hille Saluäär ja Ene-Reet Soovik; toimetanud Urmas Tõnisson. Ilmamaa, Tartu 2009, 358 lk; ISBN 9789985772591

## Tunnustus
* 2005 Valgetähe IV klassi teenetemärk

## Viited

## Kirjandus
* Arved Viirlaid, "Hilinenud juubelijutt. Prof. Martin Puhvel 60-aastane" – Keel ja Kirjandus 1994, nr 3, lk 183–184
* Eesti kirjanike leksikon, Eesti Raamat, Tallinn 2000, lk 421, artikli autor Maie Kalda

## Välislingid
* Kaarel Kressa, "Folklorist Martin Puhvel viimaks ka eesti keeles" (raamatu "Põlistelt põldudelt" arvustus) – Eesti Päevaleht 12. juuni 2009, lk 13
Verner Jürman

**Verner Jürman** (13. aprill 1898 Meeri vald, Tartumaa – 4. juuli 1986 USA) oli eesti arst ja korporatsiooni Fraternitas Estica auvilistlane.

## Elulugu
Sündis taluperemehe pojana. Alustas pärast gümnaasiumi lõpetamist 1917. aasta sügisel õpinguid Tartu Ülikooli arstiteaduskonnas.

Vabadussõja puhkemisel astus vabatahtlikult Eesti sõjaväkke ja kuulus Esimese Ratsarügemendi koosseisu. Sai Narva all haavata. Lõpetas Tartu Ülikooli arstiteaduskonna 1925. aasta detsembris.

Töötas Tallinna sõjaväehaiglas ja Raudteevalitsuse tervishoiuametis. Täiendas oma teadmisi Viinis nina-, kõrva- ja kurguhaiguste alal. Vabariigi lõpul töötas Tartus raudtee tervishoiuametis ja omas ka erapraksist.

Teise maailmasõja ajal oli sõjaväearst, tegi läbi "Tšehhi põrgu". Töötas Saksamaal ja hiljem Ameerika Ühendriikides arstina. Asutas Baltimore'is Fraternitas Estica USA koondise osakonna ning oli aastaid selle vanameheks.
Hans Sepp

**Hans Sepp** (12. september 1921 Rakvere – 12. juuli 2015 Toronto) oli eesti arstiteadlane, New Yorgi TA liige, Toronto Med. Akadeemia akadeemik.

Ta lõpetas aastal 1940 Rakvere Gümnaasiumi, ta õppis aastatel 1942–1944 Tartu Ülikooli arstiteaduskonnas; akadeemiliselt kuulus ta korporatsiooni Fraternitas Estica.

Aastal 1944 põgenes ta Saksamaale, kust emigreerus aastal 1947 Inglismaale. Aastal 1950 tuli ta tagasi Saksamaale ja lõpetas aastal 1951 Bonni ülikooli arstiteaduskonna arsti astme väärilisena.

Aastal 1952 emigreerus ta Kanadasse.

Ta oli korporatsioon Fraternitas Estica auliige. Uurimusi patoloogia valdkonnast, eriti kopsuvähi ja suitsetamise mõjude alal.

## Välislingid
*Elulugu Fraternitas Estica veebilehel (vaadatud 29.06.2012)
* http://isik.tlulib.ee/index.php?id=3885
Ermi Soomet

**Ermi Soomet** (aastani 1936 **Ermi Soomann**; 15. märts 1911 Rõuste, Karuse vald, Läänemaa – 6. aprill 1996) oli Eesti riigiametnik (politseinik), korporatsioon Fraternitas Estica auliige ning pärast II maailmasõda emigratsioonis, eestluse arendaja Kanadas.
## Elulugu
Ermi Soomann sündis Rõuste külas Karuse vallas Läänemaal talupidaja Jaan Soomani pojana. Alghariduse omandas aastatel 1919–1925 Hanila ja Massu algkoolis. 1930. aastal lõpetas Haapsalus asuva Läänemaa Ühisgümnaasiumi reaalharu. Aastatel 1930–1931 teenis vabatahtlikuna Eesti Kaitseväes Tallinnas Scoutspataljonis ja Tallinna komandantuuris.

1931–1932 õppis Ermi Soomann Politseikooli kõrgemas klassis, mille lõpetamise järel määrati Lääne-Saare Prefektuuri Kuressaare linna II rajooni konstaabliks. Sellel kohal töötas kuni 1. detsembrini 1936, mil ta määrati omal palvel Tartu-Valga Prefektuuri konstaabliks.

Aastatel 1934–1938 õppis Ermi Soomet töö kõrvalt Tartu Ülikooli õigusteaduskonnas.

1938 juulist kuni 1939 oktoobrini töötas Ermi Soomet Tartu linna 2. politseijaoskonna abikomissarina. Seejärel määrati ta Tallinnasse Politseitalituse juures asuva Sisekaitseülema kantselei juhatajaks ja sisekaitse ning trükitoodete ala referendiks poliitilise politsei koosseisus kuni 1940. aasta kommunistide poolt võimu ülevõtmiseni. 

Pärast juunipööret ja endise politseisüsteemi lõhkumist oli Ermi Soometil endise politseiametnikuna raskusi töökoha leidmisega. 1940 septembris õnnestus tal tutvuste tõttu tööle saada Hiiumaale Hiiu ehitustrusti juurde arveametnikuna ja arvepidamise revidendina. Hilisemal Hiiu Ehitustrusti liitmisel Riikliku Ehitustrustiga nr 1 viidi Ermi üle Tallinna keskkontori juurde arvepidamise revidendiks. Teenistusülesannete tõttu liikus ta pea alati mööda ehitusplatse ringi kindla asukohata.

Pärast 1941. aasta juunis NSV Liidu ja Saksamaa vahelise sõja puhkemist lahkus Ermi Soomet töölt ning põgenes koos oma perega Läänemaale vanemate tallu. Pärast sakslaste sissetungi 1941. aasta suvel valiti Ermi Soomet Lõuna-Läänemaa valdade esindajate ja ajutise maavalitsuse poolt Läänemaa politsei organiseerijaks ja prefektiks, kellena ta töötas 13. juulist 1941 kuni 20. jaanuarini 1942. Seejärel töötas Ermi Soomet kuni Rootsi põgenemiseni 24. septembril 1944 Tallinnas Eesti Omavalitsuse Sisedirektooriumis Eesti Politseivalitsuse välispolitsei peaosakonna ülemana.

Pärast põgenemis Rootsi oli Ermi Soomet Rootsis põgenikelaagrites 26. septembrist 1944 kuni 27. juunini 1945, misjärel sai töökoha arhiivitöölisena Rootsi Loodusajaloo riigimuuseumi botaanika osakonnas.

## Isiklikku
Ermi Soomet abiellus 26. septembril 1937, kuid lahutas abielu 1941. aastal perekonna säästmiseks arreteerimisohu kartuses. 

Ermi Soomet abiellus uuesti 27. detsembril 1941. Abielust sündis tütar Lilian.
Hugo Tael

**Hugo Tael** (24. oktoober 1904 – 9. juuni 2002) oli eestluse edendaja ja korporatsioon Fraternitas Estica auvilistlane.

## Elulugu

Ta lõpetas 1925. aastal Tallinna Reaalkooli *[[cum laude]]* ja astus Tartu Ülikooli õigus-majandusteaduskonda, mille lõpetas 1931 majandusteadlasena, õppides paralleelselt Tartu Kõrgemas Muusikakoolis tšellot. Korporastiooni Fraternitas Estica astus 1925. aasta sügisel ja oli konvendi kirjatoimetaja 1926 sügissemestril ning aseesimees 1927 kevad- ja 1929 sügissemestril.

1929. aasta kevadsemestril täiendas ta Tartu Ülikooli stipendiaadina teadmisi rahvamajanduse ja soome keele alal Helsingi Ülikoolis. 28. veebruaril 1930 kirjutas ta koos Otto Leesmendi ja Erich Siiliga alla korp! Fraternitas Estica ja Helsingi Ülikooli Savo osakonna vahelisele sõpruslepingule, millest ta on kirjutanud kokkuvõtte eesti ja soome keeles "Märkmeid Eesti-Soome silla ehitamisest kuni Helsingi Ülikooli Savo osakonna ja Tartu Ülikooli korporatsiooni Fraternitas Estica vahelise sõpruslepingu allakirjutamiseni 28. veebruaril 1930. a. Helsingis" (41 lk). Pärast teist maailmasõda jätkas korporatiivse vaimu hoidmist. 

Aastatel 1930–1940 töötas ta Eesti Pangas mitmetel ametikohtadel kuni osakonnajuhatajani, 1940–1941 NSV Liidu Riigipanga E.V. kontoris, 1941–1944 Eesti Peapanga krediidiosakonnas, 1944–1950 Põllumajanduse Ühistegevuse Keskliidus finantsistina, 1950–1956 Eesti NSV Liha- ja Piimatööstuse ministeeriumi vanemökonomistina, 1956–1965 Eesti NSV Rahvamajanduse Nõukogus Toiduainete tööstuse valitsuse finantsosakonna juhataja asetäitjana. 

1953. aastal abiellus ta Hilda Dünaga.

Hugo Tael maeti 12. juunil 2002 Tallinna Rahumäe kalmistule.

## Viited
Ajalooline kliima

**Ajalooline kliima** ehk **ajalooline ilmastu** on kirjalike allikate põhjal kirjeldatav kliima mingil ajalooperioodil, mille kohta pole vaatlusandmeid. 

Ajaloolist kliimat uurib ajalooline klimatoloogia.

## Vaata ka
*Paleoklimatoloogia

## Viited
Mihhail Svetlov (jõelaev)

**Mihhail Svetlov** (vene keeles *Михаил Светлов*) on kolmetekiline Sergei Jessenin-klassi (projekt Q-065) Venemaa jõereisilaev, mis on ehitatud Österreichische Schiffswerften AG laevatehases Korneuburgis (Austria) 1985. aastal. Laev sai nime vene luuletaja Mihhail Svetlovi auks.

Kiil pandi Austria Korneuburgis Österreichische Schiffswerften AG laevatehases ja laev lasti vette 1985. Ristiemaks sai endise Austria liidukantsleri abikaasa Christine (sündinud Christen) Vranitzky. Mihhail Svetlov anti üle Tjumenis asuvale Obi-Irtõši Jõelaevandusele (vene keeles *Обь-Иртышское речное пароходство*), kus seda kasutati ainult ühe hooaja jooksul. 1988. aastal anti jõereisilaev üle Leena Jõelaevandusele (vene keeles *Ленское речное пароходство*), kus Mihhail Svetlov sõidab Leena-äärsete linnade ja külade vahet. Finantsilistel põhjustel müüdi laev 1998. aastal Alrosale, laeva tänasele omanikule. Alates 2. septembrist 2011 pandi müügile 6 Alrosa hotelli ja Mihhail Svetlov 2,6 miljardi rubla eest.

## Vaata ka
* Jõereisilaevade loend

## Viited

## Välislingid
* Projekti kohta (vene) ning (inglise keeles)
* Laev Riverfleet.ru kodulehel (vene keeles)
Rosie O'Donnell

**Roseann O'Donnell** (sündinud 21. märtsil 1962) on iiri päritolu USA näitleja, laulja ja kirjanik, telesaate "The Rosie O'Donnell Show" saatejuht aastatel 1996–2002.

O'Donnell on avalikult lesbi, 2002. aasta jaanuaris tuli ta kapist välja. O'Donnell on tuntud geiaktivist.

Ta on 2004. aastast abielus Kelli Carpenteriga. Neil on neli last.

## Välislingid
*Rosie O'Donnelli koduleht (*inglise keeles*)
*Rosie O'Donnell IMDb-s (*inglise keeles*)
Ellen Polli

**Ellen Polli** (7. märts 1927 Tartu – 28. oktoober 2011) oli eesti maalikunstnik ja pedagoog.

Ellen Polli lõpetas 1951. aastal Tartu Riikliku Kunstiinstituudi ning õpetas seejärel kuni 1975. aastani Tartu Kunstikoolis joonistamist ja kompositsiooni.

Ta viljeles eelkõige portreemaali, kuid maalis ka maastikke, linnavaateid ja natüürmorte.

## Isiklikku
Ellen Polli oli abielus Kaljo Polliga. Nende pojad on Heitti Polli ja Priit Polli.

## Viited

## Välislingid
* Suri maalikunstnik Ellen Polli err.ee, 1. november 2011
Heino Ojasoo

**Heino Ojasoo** (16. aprill 1934 Tallinn – 28. oktoober 2011) oli eesti kergejõustiku- ja käsipallitreener. 

Heino Ojasoo lõpetas 1953. aastal Tallinna Kehakultuuritehnikumi ja 1957. aastal Tartu Riikliku Ülikooli kehakultuuriteaduskonna. 

Ta töötas käsipalli- ja kergejõustikutreenerina aastatel 1957–1973. Aastatel 1957–1961 oli ta Ambla Keskkooli ja 1961–1968 Kehra Keskkooli kehalise kasvatuse õpetaja ning 1968–1973 Harju rajooni laste ja noorte spordikooli direktor.

Alates 1995. aastast oli ta käsipallitreener Arukülas. 

Heino Ojasoo tuntuim kasvandik on Heino Puuste, kes alustas tema juures oma sportlaskarjääri. 

2018. aastal valiti Heino Ojasoo aktsiooni "Sajandi 100 arukülalast" raames toimunud rahvaküsitluse tulemusel saja meeldejäävama arukülalase hulka. 

## Viited

## Välislingid
* ESBL
Demjan Bednõi (jõelaev)

**Demjan Bednõi** (vene keeles *Демьян Бедный*) on kolmetekiline Sergei Jessenin-klassi (projekt Q-065) Venemaa jõereisilaev, mis on ehitatud Österreichische Schiffswerften AG laevatehases Korneuburgis 1986. aastal. Laev sai nime vene luuletaja Demjan Bednõi auks. Ristiema on Elly Haiden.

## Ajalugu
Aastail 1973–1983 tellis NSVLi valitsus nafta müügist teenitud dollarite eest ennenägematu mugavusastmega jõereisilaevu kapitalistlikult välismaalt. Kiil pandi Austrias Korneuburgis Österreichische Schiffswerften AG (ÖSWAG) laevatehases ja laev lasti vette ning anti Leena jõelaevandusele (vene keeles *Ленское речное пароходство*) üle 1985. aastal, kuid ainult Doonaust–Leenani Jakutskisse toimetamine kestis 2 aastat.

Demjan Bednõi sõidab kaugliinil Jakutskist Tiksisse ja tagasi Jakutskisse ning lühikesel liinil  Jakutsk-Lenskije Stolbõ Leena jõel.


Демьян_бедный.jpg|Demjan Bednõi Lenskije Stolbõ ääres
Коридор_средней_палубы_демьян_бедный.JPG|Laeva koridoris
Демьян_бедный_шлюп_палуба.JPG|Laeva "päästepaadi tekil"


## Vaata ka
* Jõereisilaevade loend

## Viited

## Välislingid
* Laev Riverfleet.ru kodulehel (vene keeles)
Demjan Bednõi

**Demjan Bednõi** (vene keeles Демьян Бедный; 13. aprill (1. aprill vkj) 1883 – 25. mai 1945 Moskva) oli vene luuletaja, publitsist ja ühiskonnategelane.

Demjan Bednõi sünninimi oli **Jefim Aleksejevitš Pridvorov** (vene keeles Ефим Алексевич Придворов), ta sündis Hersoni kubermangus talupoja peres.

Demjan Bednõi oli Venemaa Sotsiaaldemokraatliku Tööliste (bolševike) Partei liige alates aastast 1912 ning bolševike toetaja revolutsioonide ja kodusõja ajal. 

1938. aastal heideti Demjan Bednõi kommunistlikust parteist välja (põhjuseks "moraalse laostumine"), kuid tal läks korda Jossif Stalini poolehoid vähehaaval teise maailmasõja ajal tagasi võita. 1956. aastal taastati postuumselt ta kommunistliku partei liikmesus.

Alates 1911. aastast ilmus tema kirjutisi ajalehes Pravda ja muudes kommunistide väljaannetes. 

Demjan Bednõi on kirjutanud Uue Testamendi paroodia "Новый Завет без изъяна евангелиста Демьяна" ning ka muid usuvastaseid teoseid.

Demjan Bednõi värsid Nõukogude Liidu võidu puhul teises maailmasõjas ilmusid Pravdas 9. mail 1945.

Mihhail Bulgakov võis Demjan Bednõid kasutada romaani "Meister ja Margarita" tegelase Ivan Bezdomnõi prototüübina.

Penza oblasti linn Spassk kandis aastatel 1925–2005 Demjan Bednõi auks nime **Bednodemjanovsk**.

## Luulet eesti keeles
* "Vedu". Tõlkinud Felix Kotta – Looming 1963, nr 4, lk 503–507; loetav ka Eesti Rahvusraamatukogu digitaalarhiivis
* "Ärasaatmine (Punaarmeelase laul)"; "Vedu"; "Lumehelbed"; "Ma usun oma rahvasse". Tõlkinud Felix Kotta – Vene nõukogude luule antoloogia, Eesti Raamat, Tallinn 1965, lk 29–37, kommentaarid lk 526–527
* "19. veebruaril"; "Read"; "Valimisjärgne astronoomiline teade"; "Tähed näevad meie jäävat kuulsust". Tõlkinud ja järelmärkus: Valeeria Villandi – Looming 1983, nr 4, lk 495–497

## Viited
*Selle artikli kirjutamisel on kasutatud venekeelset artiklit [[:ru:Демьян Бедный]] ja ingliskeelset artiklit [[:en:Demyan Bedny]] seisuga 2.11.2011.* 

## Välislingid
* 
* Vaapo Vaher, "Vene kirjandus, Saatana mängukann" – Sirp 21. november 2003, lk 7
Flórián Albert

**Flórián Albert** (15. september 1941 Hercegszántó – 31. oktoober 2011) oli Ungari jalgpallikoondise ründaja.

Ta valiti aastal 1967 Euroopa parimaks jalgpalluriks.

Albert mängis aastatel 1958–1974 Budapesti klubis Ferencváros. Ta tuli meeskonna koosseisus neli korda Ungari meistriks (1962–63, 1964, 1967, 1968) ning aastal 1965 Messilinnade karika, mis oli UEFA Meistrite Liiga eelkäija. 

Ungari jalgpallikoondises osales ta 75 mängus ja lõi 31 väravat. 

1962. aasta MM-il jagas ta parima väravaküti tiitlit.

Pärast spordist loobumist oli Albert 1978–85 Liibüa meeskonna Bengazi Al-Ahly treener. Seejärel töötas ta Ferencvarosis tehnilise direktori, osakonnajuhataja ja hiljem auesimehena. 2007 nimetati Ferencvarosi staadion tema järgi. Samal aastal nimetas tema sünniküla Hercegszántó ta aukodanikuks ja 2010 sai ta ka Budapesti aukodanikuks.

Albert abiellus 30. novembril 1963 näitleja Irén Bársonyga. Neil sündis kaks last: tütar Magdolna ja poeg Flórián Albert noorem. Poeg on samuti jalgpallur, mängis Ferencvarosis enam kui 200 kohtumist ja pidas 6 kohtumist ka Ungari koondises, ehkki väravaid neis ei löönud.

## Viited
Ali Saibou

**Ali Saibou** (1940 – 31. oktoober 2011) oli Nigeri sõjaväelane ja poliitik, 14. novembrist 1987 kuni 16. aprillini 1993 Nigeri president.

## Välislingid
* Former Niger president Saibou dies at 71
Kanada kuldvits

**Kanada kuldvits** (*Solidago canadensis*) on liik korvõielisi taimi kuldvitsa perekonnast.

See on Eestisse ilutaimena sisse toodud võõrliik. Alates 1990. aastaist kiiresti invasiivsena levinud, peamiselt niitudel, jäätmaadel, teeservades. Taime leidub ka hooldamata hauaplatsidel või hooldatud hauaplatsidel teadmatusest, et see on invasiivne võõrliik.

Kanada kuldvits kanti koos sügis-kuldvitsaga looduslikku tasakaalu ohustavate võõrliikide nimekirja 2004. aastal ja seda tuleb eristada pärismaisest harilikust kuldvitsast.

Niitmata maadel tõrjub Kanada kuldvits pikapeale kõik muud taimed välja. Taime juurestik on väga tihe ja labidas sellest läbi ei lähe. Ükski teine taim enam selle taime juurtekamara sees ei kasva. Aasta-aastalt suureneb Kanada kuldvitsa ja teiste taimede suhe kuni lõpuks hõivab kogu hooldamata maa Kanada kuldvits.

Kanada kuldvits levib nii seemnete kui juurtega. Juured elavad ka krõbedama talvekülma üle. Kasvuperioodi lõppedes on kuivanud kõrred jätkuvalt väga tugevad ja ilmastikuolud neid naljalt vastu maad ei suru. Lume sulamisel piisab ühest päikesepaistelisest päevast, et Kanada kuldvitsa kuivanud kõrte väli tuleohtlikuks muutuks. Kanada kuldvitsa saab heinamaalt välja tõrjuda sagedase niitmisega. Protsess võtab aega mitu aastat. 

Taimest lahtisaamiseks võib heinamaa ka metsamaaks muuta. Puude all hämaruses sureb taim välja. 

Mesilaste pidamisel võib Kanada kuldvitsast kasu olla meetaimena. Taim õitseb küllaltki ohtralt ja kaua. 

## Galerii


Kanada kuldvits.jpg|Kanada kuldvitsa vohamine hooldamata maatükil Eestis Kambja vallas Soinaste külas
Kanada kuldvits Toomemäe nõlval 2024.jpg|Kanada kuldvits kasvamas looduskaitse aluse Toomemäe looduspargi nõlval


## Välislingid
*
Harilik kuldvits

**Harilik kuldvits** (*Solidago virgaurea*) on liik korvõieliste sugukonda  kuldvitsa perekonda kuuluv mitmeaastane rohttaim.

## Kirjeldus

Lehed munajad, elliptilised või süstjad, ahenevad tiivuliseks rootsuks, saagja servaga, peaaegu paljad. Juurmised lehed õitsemisajaks kuivanud. Kollased korvõisikud on läbimõõduga 0,9–1,5 cm. Äärisõisi on 5–8, need on putkõitest pikemad.  

Harilik kuldvits võib hübridiseeruda sissetoodud liigi kanada kuldvitsaga, moodustades hübriidi, Niederederi kuldvitsa. Eestist pole hübriidi seni leitud.

## Levila ja kasvukoht
Eestis pärismaine. Sage taim puisniitudel, kuivadel niitudel, nõlvadel, võsastikes, metsades ja raiesmikel, raudteetammidel; levinud kõikjal Eestis. 

## Kasutamine
Kasutatakse ilutaimena. Eelistab kehvemat, vett hästi läbilaskvat pinnast. Õitest on saadud riide värvimiseks kollast värvainet.

## Viited

## Välislingid

*
Joseph Bessala

**Joseph Bessala** (19. aprill 1941 Douala – 24. aprill 2010 Yaoundé) oli Kameruni poksija. Ta oli esimene Kameruni sportlane, kes võitis olümpiamedali.

Bessala sai II kergekeskkaalus (kuni 67 kg) 1968. aasta México olümpiamängude poksivõistlustel hõbemedali, kaotades finaalis kuldmedali- ja olümpiavõitjale Manfred Wolkele (Ida-Saksamaa).

Bessala poksis oktoobrist 1969 kuni detsembrini 1978 elukutselisena ning pidas kokku 17 kohtumist, millest võitis 14 (neist 5 nokaudiga) ja kaotas 2 (neist 1 nokaudiga) kohtumist ning 1 kohtumine jäi viiki.

## Viited

## Välislingid
*
Sügis-kuldvits

**Sügis-kuldvits** (*Solidago gigantea*) on liik korvõielisi taimi kuldvitsa perekonnast.

Eestisse ilutaimena sisse toodud võõrliik, metsistub, potentsiaalselt invasiivne.

Taim sarnaneb kanada kuldvitsaga, kuid erineb sellest peaaegu paljaste varte poolest. Eestis esineb ta harvem kui kanada kuldvits.

## Viited

## Välislingid
*
Ida-kitsehernes

**Ida-kitsehernes** ehk **galeega** või söödagaleega (*Galega orientalis*) on liblikõieliste sugukonda kitseherne perekonda kuuluv taimeliik.

Eestis esmalt söödakultuurina sisse toodud ja aretatud, on ta muutunud järjest laiemalt levivaks ohtlikuks invasiivseks võõrliigiks.

## Välislingid
*
Kitsehernes

**Kitsehernes** (*Galega*) on liblikõieliste sugukonda kuuluv taimeperekond.

Perekonna looduslik levila asub Euroopa idapoolsetes Vahemere maades ja Musta mere ümbruses.

Eestis leidub sellest perekonnast invasiivse võõrliigina leviv söödataim ida-kitsehernes (*G. orientalis*).
Valitsuse Informatsiooni ja Propaganda Talitus

**Valitsuse Informatsiooni ja Propaganda Talitus** asutati 26. septembril 1934 dekreedina antud seadusega Siseministeeriumi juures. Tema ülesandeks oli valitsuse tegevuse kohta informatsiooni andmine ning riikliku ja rahvusliku propagandatöö korraldamine. 

Propaganda jaoks oli minister olnud juba Jüri Jaaksoni valitsuses aastail 1924–1925, mil selleks oli Karl Ast. 

Enne talituse asutamist oli Eesti avalikkuse kõige operatiivsem informeerija valitsuse tegevusest ja kavatsusest olnud Riia juutide leht Segodnja.

Talitus korraldas 17. jaanuaril 1935 riigi- ja omavalitsusasutiste juhtide kokkutuleku, 17. veebruaril 1935 koolivalitsuste juhatajate, koolinõunikkude ja algkoolide juhatajate üleriikliku kokkutuleku ja 24. veebruaril 1935 Vabariigi aastapäeva pidustused.  

Nimede eestistamise korraldamiseks asutati Nimede Eestistamise Kesktoimkond.

Talituse juhataja kuulus Rahvakultuuri ja Rahvahariduse Nõukogu koosseisu. 

18. septembril 1935 antud seaduse alusel asendati talitus Riikliku Propaganda Talitusega.

## Viited
Kadrioru Valitsemise Komitee

**Kadrioru Valitsemise Komitee** asutati 22. juunil 1934 dekreedina antud seadusega. Tema ülesandeks oli Kadrioru pargi ja Kadrioru lossi valitsemine ja korrashoid. 

Komitee koosseisu kuulusid Riigisekretär Karl Terras (esimees), Riigivanema vanem käskudetäitja ohvitser Herbert Grabbi ja Kadrioru valitseja Peeter Päts. 

26. aprillil 1935 antud Riigiparkide valitsemise seaduse alusel asendati komitee Riigiparkide Valitsusega, mille valitsemisele kuulusid ka Keila-Joa ja Oru park.

## Vaata ka
*Kadrioru lossivalitsus
Liht-naistepuna

**Liht-naistepuna** (*Hypericum perforatum*) on naistepunaliste sugukonda naistepuna perekonda kuuluv mitmeaastane rohttaim.

Inglise keeles on liht-naistepuna tuntud kui *St John's wort*, mille eestikeelne vaste võiks olla 'jaanilill'. Rahvapärane nimetus tuleb sellest, et traditsiooniliselt korjati õitsevat liht-naistepuna jaanipäeval (24. juuni). Rahvasuus on taime nimetused emasterohi, jaanirohi, jeesuverelill, mariarohi, ninnilill, olangas, punalill, vereselitusrohi, viinalill ja viinapuna.

Liht-naistepuna on laialdaselt tuntud ravimtaimena, mida kasutatakse depressiooni raviks.

## Kirjeldus

Liht-naistepuna vars on 20–90 cm kõrgune. Vars on alusel ümmargune, kõrgemal kahe servikuga (pikikandiga), säsikas. Vars on enamasti alusel lihtne, ülemises osas oksine, paljas. Mitmeaastasel risoomil võib sagedasti olla mitu püstist vart. Lehed vastakud, umbes 12 mm pikad, vastu valgust vaadates näha läbipaistvad näärmetäpid (eeterliku õli näärmed). Õite läbimõõt võib olla kuni 2,5 cm. Õied on viie teravatipulise kuldkollase kroonlehega, kroonlehtede välisserval on selgelt näha hõredad mustad näärmetäpid. Nõelatorkeid meenutavad näärmed on andnud aluse ladinakeelseks liigiepiteediks *perforatum*. Tupplehti on samuti 5, need on teravatipulised ning enamasti kolme rooga, õitsemise ajal sigimikust umbes 2 korda pikemad. Õies on hulk tolmukaid, mis ühinevad alusel kolmeks kimbuks. Tolmukate keskel on kolme suudmega sigimik.

Vili on piklik, munajas või kooniline kupar, milles on suur hulk seemneid. Taime levib puist- ja loomleviga, aga ka sipelgleviga. Seemned on pisikesed, pikliku kujuga ning tiivulised. Seemneid on palju. Sipelgate jaoks on seemnetel söödav lisand.

Õitseb juunist septembrini.

## Levila
Liht-naistepuna kasvab Euroopas, Siberis, Kesk-Aasias. Sissetoodud liigina esineb ka Põhja- ja Lõuna-Ameerikas, Indias, Uus-Meremaal, Austraalias ning Lõuna-Aafrikas. Eestis on üsna levinud. 
Armeenias on taime looduslikud kasvukohad Sjunikhi, Vajotsh Dzori, Lori, Aragatsotni, Tavuši ja Gegharkhunikhi maakonnas.

## Kasvukoht
Liht-naistepuna kasvab sageli liivasel või kivisel pinnasel, eelistab valgusküllaseid kohti. Kasvab jäätmaal, söötidel, kuivadel niitudel, puisniitudel, kinkudel, tee- ja põlluservadel, kuivades võsades, metsaservadel, tarade ääres, kraavikallastel, loodudel.

## Saadused

Lisaks ilusale väljanägemisele on liht-naistepuna hea ravimtaim ja droog. 

## Viited

## Välislingid

* 

*Woodville, William, Medical Botany, 1. köide, 2. väljaanne, lk 587–588, 1810, London (*inglise keeles*)
* Liht-naistepuna bio.edu.ee lehel
*Jeffrey M. Greeson, Britt Sanford, Daniel A. Monti, "St. John’s wort (Hypericum perforatum): a review of the current pharmacological, toxicological, and clinical literature.", Psychopharmacology (2001) 153:402–414, DOI 10.1007/s002130000625, Veebiversioon
Oskar Tolmoff

**Oskar Tolmoff** VR I/3 (ka **Oskar Tolmov**; 4. juuli 1890 Toolamaa vald, Võrumaa – 9. september 1947 Räpina) oli Eesti politseinik ja advokaat.

Ta lõpetas aastal 1913 Hugo Treffneri Gümnaasiumi. Tartu ülikoolis õppis ta aastatel 1913–1914 ajaloo-keeleteaduskonnas, aastal 1920 kaubandust, aastatel 1921–1926 õigusteaduskonnas, mille lõpetas. Ta oli Korporatsioon Fraternitas Estica vilistlane.

Ta osales Vabadussõjas (kapten), oli Tartu maakonna Politseivalitsuse politseiülem 1922–1925 ning 6. veebruarist 1925 Tallinna Linna Politseivalitsuse politseiülem ja  1925–1928 Harju maakonna Politseivalitsuse politseiülem ja Tallinna-Harju prefektuuri prefekt (esimene ülikooli haridusega prefekt Eestis).

Aastatel 1928–1935 vandeadvokaat Alfred Maureri abi, 1936–1940 vandeadvokaat Tallinnas.

Ta arreteeriti NKVD poolt 20. detsembril 1940, vabastati 24. septembril 1946.

## Viited

## Välislingid
*Ohvitseride andmekogu
Christina Catharina De la Gardie

Krahvitar **Christina Catharina De la Gardie** (abielludes **Lewenhaupt** ja **Stenbock**; 1632–1704) oli Rootsi aadlinaine, kuninganna Kristiina õuepreili.

Christina Catharina sündis Rootsi riigimehe ja väejuhi krahv Jakob De la Gardie (1583–1652) ja krahvinna Ebba Brahe (1596–1674) tütrena.

Ta abiellus 1648. aastal Rootsi väejuhi Gustaf Adolf Lewenahuptiga, kes suri 1656. aastal.

11. juunil 1658 abiellus Christina Catharina Göteborgis feldmarssal Gustaf Otto Stenbockiga. Abielust sündis seitse last:
*Brigitta (1660–1682)
*Beata Margareta (1661–1735), abiellus 1680 krahv Gustaf Douglasega (1648–1705), Eestimaa kuberneri Gustav Otto Douglase (1687–1771) ema.
*Erik Gustaf (1662–1722), kindralleitnant, abiellus Johanna Eleonora De la Gardiega (1661–1708) 
*Jakob Stenbock
*Magnus (1663–1717), feldmarssal
*Hedvig Eleonora (1664–1729), abiellus 1684 vabahärra Lorentz Creutziga (1646–1698).
*Charlotta Maria(1667–1740), 1686 abiellus krahv Axel Johan Lewenhauptiga (1660–1717).

Christina Catharina ostis 1667. aastal oma vennalt Pontus Fredrik De la Gardielt 54 000 riigitaalri eest nende suguvõsa Kuusalu kihelkonna pärusmõisad Kolga, Kiiu, Kõnnu ja Loo, mis jäid aastasadadeks Stenbockide valdusse.

## Esivanemad

## Vaata ka
*De la Gardie
Neljavärviprobleem

**Neljavärviprobleem** on probleem matemaatikas, mis küsib, kas neljast värvist piisab mistahes tasapinnalise kaardi värvimiseks nii, et iga kaardiosa (edaspidi riigi) külg puutuks kokku vaid temast erinevat värvi naabriga.

Ühisest piiripunktist ei piisa, et riike teineteise naabriteks lugeda. Maailmas on punkte, kus saavad kokku enam kui kümne haldusüksuse piirid. Vajalik on ühise piirjoone olemasolu.

Kaart peab olema tasandil. Teistsugustel kehadel see ei kehti, näiteks toorile võib joonistada seitse riiki, millest igaüks on kõigi ülejäänute naaberriik.

Kolmandaks on kõik enklaavid ja eksklaavid keelatud: riigid peavad olema sidusad ehk teisisõnu koosnema ühest tükist. Kui kasvõi üks riik koosneb kahest tükist, mis peavad olema sama värviga värvitud, siis on võimalik konstrueerida viiest riigist koosnev kaart, kus iga riik on kõigi ülejäänud riikide naaber.

Probleemi püstitas 1852. aastal 21-aastane Frances Guthrie, hilisem Lõuna-Aafrika matemaatik ja botaanik, kes oli äsja lõpetanud University College Londoni. See tekkis tal Inglismaa krahvkondade kaarti värvides. Guthrie ei suutnud ise probleemi lahendada ja pöördus oma venna Fredericki poole, kes õppis sel ajal Londoni Ülikooli Kolledžis, ning see omakorda oma õppejõu, nimeka matemaatiku Augustus De Morgani poole. De Morgan püüdis teoreemi tõestada, aga tal õnnestus tõestada üksnes see, et viis riiki ei saa paikneda nii, et igaüks neist oleks kõigi ülejäänute naaberriik.

1854. aastal kirjutas neljavärviprobleemist ajakirjas Athenaeum keegi F.G., kes eeldatavasti oli emb-kumb vendadest Guthriedest. 1860 tõstatas sama küsimuse samas ajakirjas uuesti De Morgan.

1890. aastal tõestas Percy Heawood viievärviteoreemi ehk selle, et iga kaarti saab värvida viie värviga.

Niisuguse värvimise võimalikkuse tõestasid 1976 Kenneth Appel ja Wolfgang Haken. See oli esimesi olulisi teoreeme, mis tõestati arvuti abil. Selle tõestamise katsetel esile kerkinud küsimused andsid panuse ka graafiteooriasse.

Teoreemi tõestamise käik ise oli tähelepanuväärne. Selleks kasutati kolme tollast võimsat arvutit üle 1200 tunni, algoritmi muudeti 500 korda ja käsitsi analüüsiti umbes 10 000 situatsiooni. Intensiivne töö selle kallal kestis neli aastat. 2005. aastal esitas teoreemile tõestuse Georges Gonthier kasutades üldotstarbelist teoreemitõestustarkvara Coq.

Probleemi tänapäevase elegantse, algebralistele ja topoloogilistele meetoditele rajatud tõestuse esitas 2000. aastal India matemaatik Ashay Dharwadker.

Eesti matemaatikutest on aastatel 1927–1949 neljavärviprobleemi tõestamise katsetega tegelenud Jaan Sarv, Jüri Nuut, Hermann Jaakson ja Edgar Krahn. Neist viimane on pälvinud ka laiemat tähelepanu.

## Viited
Eshel Ben-Jacob

**Eshel Rafael Ben-Jacob** (13. aprillil 1952 Haifa – 5. juuni 2015) oli Iisraeli füüsik ja bakterioloog.

Ta on uurinud iseorganiseeruvusega seotud nähtusi ja bakterite kommunikatsiooni.

Ta töötas Tel Avivi Ülikoolis.

## Välislingid
* Tema videoloeng
Marco Simoncelli

**Marco Simoncelli** (20. jaanuar 1987 Cattolica – 23. oktoober 2011 Sepang) oli Itaalia motoringrajasõitja. Ta on 2009. aasta 250cm³ maailmameister.

## Karjäär
Grand Prix mootorrataste ringrajasõidus hakkas ta osalema 2002. aastal, esialgu 125 cm³ klassis. Esimesel aastal oli ta 3 punktiga 33., järgmistel aastatel tulemused muudkui paranesid: 2003. aastal 31 punktiga 21., 2004. aastal 79 punktiga 11. ja 2005 177 punktiga 5. Võistkonnad vahetusid, aga mootorratas oli alati Aprilia.

Seejärel jätkas Simoncelli veerandliitriste mootorrataste klassis. Sinna jäi ta 4 hooajaks ja sõitis Metis Gilera meeskonnas Gilera mootorrattaga. MM-sarja kokkuvõttes võitis ta kaks medalit. 2006 oli ta 92 punktiga 10., 2007 97 punktiga samuti 10., 2008 281 punktiga 1. ja 2009 231 punktiga 3.

Kahel järgmisel hooajal sõitis Simoncelli kõige võimsamas, MotoGP klassis, kus saavutas 2010 125 punktiga 8. ja 2011 139 punktiga 6. koha. Neist esimesel ei tulnud ta kordagi esikolmikusse, aga punktikohale 15 parema sekka jõudis iga kord, välja arvatud 2 katkestatud etappi. Tagumisel hooajal saavutas ta hooaja keskel Tšehhi etapil esimest korda kolmanda koha ja eeleelviimasel etapil Austraalias oli esmakordselt teine. Jällegi ei jäänud ta kordagi punktikohalt välja, kui vaid lõpetas, aga katkestatud etappe oli 4. Mõlemal hooajal sõitis ta Gresini Racingu meeskonnas Honda mootorrattaga.

## Surm
23. oktoobril 2011. aastal hukkus Marco Simoncelli avariis hooaja eelviimasel MM-etapil Malaisias. Võidusõidu teisel ringil 11. kurvis kaotas Simoncelli oma mootorrattal haardumise, misjärel libises ta tema taga olevatele sõitjatele Colin Edwardsi ja Valentino Rossi ette. Nad ei suutnud kokkupõrget vältida ning mõlemad sõitsid Simoncellile otsa. Etapp katkestati kohe pärast õnnetust.
Psühhosemiootika

**Psühhosemiootika** ehk **semiootiline psühholoogia** on teadusvaldkond ühtaegu psühholoogias ja semiootikas, mis uurib märgiprotsesse ning tähenduse kujunemist, teisenemist ja rolli psüühilistes protsessides. 

Psühhosemiootikas uuritakse psüühilisi protsesse kui märgiprotsesse ja rakendatakse semiootilist lähenemist ning semiootilisi mudeleid psühholoogias.

## Kirjandus
*Markel, Norman 1999. *Semiotic Psychology: Speech as an Index of Emotions and Attitudes*. (Berkeley Insights in Linguistics and Semiotics 28.) New York: Peter Lang.
*Smith, Howard A. 2001. *Psychosemiotics*. New York: Peter Lang.
Sergei Jessenin (jõelaev)

**Sergei Jessenin**  (vene keeles *Сергей Есенин*) on kolmetekiline, esimene Sergei Jessenin-klass (projekt Q-065) Venemaa jõereisilaev, mis on ehitatud Österreichische Schiffswerften AG laevatehases Korneuburgis 1984. aastal. Laev sai nime vene luuletaja Sergei Jessenini auks.

Aastail 1973–1983 tellis NSVLi valitsus nafta müügist teenitud dollarite eest ennenägematu mugavusastmega jõereisilaevu kapitalistlikult välismaalt. Kiil pandi Austrias Korneuburgis Österreichische Schiffswerften AG (ÖSWAG) laevatehases ja laev lasti vette ning anti Moskva jõelaevanduse üle 1984. aastal.

MosTurFlot kasutab Sergei Jesseninit Venemaa jõgedel sõitudeks Moskva-, Oka- ja Volga-äärsete linnade vahet. Kapten (seisuga 2011) on Oleg Tšižov.

## Vaata ka
* Jõereisilaevade loend

## Viited

## Välislingid
* Laev Riverfleet.ru kodulehel (vene keeles)
Bremeni käik

**Bremeni käik** on Tallinna vanalinnas Bremeni torni juures asuv Vene tänavat ja Uut tänavat ühendav jalakäijate tee.


Bremeni käik.JPG|Vaade Bremeni käigule Uuelt tänavalt
Tallinn - panoramio (223).jpg|Vaade Bremeni käigule Bremeni torni juurest 


## Vaata ka
*Katariina käik
*Saiakäik
*Börsi käik

## Viited
Peetri kalmistu (täpsustus)

**Peetri kalmistu** on mitme kalmistu nimi:

*Peetri kalmistu Tartus, osa Raadi kalmistust
*Vana-Peetri kalmistu Tartus, Puiestee tänaval 
*Uus-Peetri kalmistu Tartus, Puiestee tänaval 

*Peetri kalmistu Narvas
*Järva-Peetri kalmistu Kareda vallas Järvamaal
Ralph Gonsalves

**Ralph Everard Gonsalves** (sündinud 8. augustil 1946 Colonaries) on Saint Vincenti ja Grenadiinide poliitik, alates 28. märtsist 2001 Saint Vincenti ja Grenadiinide peaminister.

Tal on  bakalaureusekraad majandusteaduses Lääne-India ülikoolist ning doktorikraad riigiteaduses Manchesteri ülikoolist. Ta on õppinud ka õigusteadust ja tegutsenud juristina.

Ralph Gonsalves kuulub alates 1994. aastast parlamenti. Alates 1998. aastast on ta Ühtse Tööpartei liider.

Gonsalves sai peaministriks pärast tööpartei valimisvõitu 2001. aastal ning jätkas ametis ka pärast 2005. ja 2010. aasta parlamendivalimisi.

## Viited
Frederick Ballantyne

Sir **Frederick Nathaniel Ballantyne** (5. juuli 1936 – 23. jaanuar 2020) oli Saint Vincenti ja Grenadiinide arst ja ärimees, kes oli 2. septembrist 2002 kuni 31. juulini 2019 Saint Vincenti ja Grenadiinide kindralkuberner.

## Viited
Colonarie

**Colonarie** on linn Saint Vincentil ja Grenadiinidel Saint Vincenti saare idaosas.

Linn asub Colonarie jõe kaldal umbes 5 km Georgetownist lõunas.

Linna arvestuslik elanike arv oli 2005. aastal 1034.
Saint Vincenti ja Grenadiinide vapp

**Saint Vincenti ja Grenadiinide vapp** on Saint Vincenti ja Grenadiinide riigivapp.

Vapp on kasutusel aastast 1912.

Vapil on oliivioksa hoidev seisev naine, kes sümboliseerib rahu, ning põlvitav naine, kes sümboliseerib õiglust.

Vapikilbi kohal on puuvillataim. Kilbi all on lint ladinakeelse deviisiga "Pax et justitia" ('rahu ja õiglus').

## Viited